ສຫລ ເພີ່ມການຊ່ອຍເຫລືອ ແກ່ມຽນມາ
ສະຫະລັດເພີ່ມການຊ່ອຍເຫລືອ ແກ່ຜູປະສົບໄພລົມພາຍຸຕື່ມອີກ 1 ລ້ານ 5 ແສນໂດລາ
ສະຫະລັດປະກາດໃຫ້ການຊ່ອຍເຫລືອເພີ່ມເຕີມໃນດ້ານເຂົ້າປາອາຫານເປັນມູນຄ່າ 1 ລ້ານ 5 ແສນໂດລາແກ່ພວກທີ່ໄດ້ຮັບເຄາະຮ້າຍຈາກພາຍຸບ້າໝູGiri ທີ່ໄດ້ພັດປະ ທະລັດ Rakhine ຂອງມຽນມາໃນເດືອນຕຸລາປີແລ້ວນີ້ ສະຖານທູດສະຫະລັດທີ່ນະຄອນຢ້າງກຸ້ງອອກຖະແຫລງການສະບັບນຶ່ງໃນອັງຄານ ວານນີ້ ໂດຍກ່າວວ່າການໃຫ້ການຊ່ອຍເຫລືອເພີ່ມເຕີມນີ້ມີຂຶ້ນຫລັງຈາກໄດ້ມີການ ບໍລິຈາກເງິນຊ່ອຍເຫລືອຂອງສະຫະລັດກ້ອນທໍາອິດ 3 ແສນໂດລາສໍາລັບຊື້ສະບຽງ ບັນເທົາທຸກໃນພາວະສຸກເສີນນັ້ນ ຖະແຫລງການສະບັບນີ້ກ່າວວ່າ ອົງການຊ່ອຍເຫລືອສໍາລັບການພັດທະນາລະຫວ່າງຊາດ ຂອງສະຫະລັດຈະໃຫ້ການຊ່ອຍເຫລືອແກ່ໂຄງການອາຫານໂລກສະຫະປະຊາຊາດເປັນ ມູນຄ່າ 1 ລ້ານ 5 ແສນໂດລາເພື່ອຊື້ເຂົ້າປາອາຫານສໍາລັບພວກທີ່ໄດ້ຮັບເຄາະຮ້າຍຈາກ ລົມພາຍຸດັ່ງກ່າວ ພາຍຸບ້າໜູ Giri ໄດ້ພັດຖະຫຼົ່ມຝັ່ງທະເລພາກຕາເວັນຕົກຂອງມຽນມາໃນວັນທີ 22 ຕຸລາປີແລ້ວນີ້ເຮັດໃຫ້ຜູ້ຄົນເສຍຊີວິດໄປຢ່າງໜ້ອຍ 45 ຄົນແລະເຮັດໃຫ້ປະຊາຊົນ 81 ພັນຄົນບໍ່ມີທີ່ຢູ່ອາໄສ ນອກນັ້ນລົມພາຍຸຫົວນີ້ຍັງໄດ້ສ້າງຄວາມເສຍຫາຍຢ່າງໜັກໃຫ້ ແກ່ນາປູກເຂົ້າໃນຈໍານວນເກືອບເຄິ່ງນຶ່ງໃນລັດ Rakhine ນັ້ນ ອົງການນອາຫານສະ ຫະປະຊາຊາດກະປະມານວ່າ ປະຊາຊົນໃນຈໍານວນ 260 ພັນຄົນຈະປະສົບກັບການ ຂາດແຄນເຂົ້າປາອາຫານຍ້ອນໄພພິບັດດັ່ງກ່າວຊຶ່ງໃນນີ້ 2 ແສນຄົນຕ້ອງການການ ຊ່ອຍເຫລືອເຂົ້າປາອາຫານ ກ່ອນໜ້ານີ້ ສະຫະລັດໄດ້ເງິນຊ່ອຍເຫລືອໃນດ້ານມະນຸດສະທໍາຈໍານວນຫລາຍກວ່າ 83 ລ້ານໂດລາແກ່ພວກທີ່ໄດ້ຮັບເຄາະຮ້າຍຈາກລົມພາຍຸບ້າໝູ Nargis ໃນປີ 2008 ນັ້ນ